
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 932 

31 Αυγούστου 1998 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Μεταφορά μαθητών Π/θμιας και Δ/θμιας Εκπ/σης. 1 

Αναγνώριση Νοσοκομειακών Μονάδων ως κατάλλη¬ 
λων για άσκηση των γιατρών. 2 


Σύσταση της Περιφερειακής Γ'νωμοδοτικής Επιτρο¬ 
πής της Περιφέρειας Αττικής σύμφωνα με την πε¬ 
ρίπτωση (δ) της παρ. 19 του άρθρου 8 του Ν. 
2601/98 και καθορισμός της διαδικασίας λειτουρ¬ 
γίας της. 3 

Σύσταση της Περιφερειακής Γνωμοδοτικής Επιτρο¬ 
πής της Περιφέρειας Κρήτης σύμφωνα με την πε¬ 
ρίπτωση (δ) της παρ. 19 του άρθρου 8 του Ν. 
2601/98 και καθορισμός της διαδικασίας λειτουρ¬ 
γίας της. 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Ι Β/60 71 ( 1 ) 

Μεταφορά μαθητών Π/θμιας και Δ/θμιας Εκπ/σης. 

ΟΙ ΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΟΙΚΟΝΟΜΙΚΩΝ, 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΚΑΙ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 9 του άρθρου 2 του Ν. 1566/85 
(ΦΕΚ 167/Α') “Δομή και λειτουργία της Π/θμιας και 
Δ/θμιας Εκπ/σης και άλλες διατάξεις”. 

2. Τις διατάξεις της παρ. 25 του άρθρου 6 του Ν. 
2240/94 (ΦΕΚ 153 τ.Α’) “Συμπλήρωση διατάξεων για τη 
Νομαρχιακή Αυτοδιοίκηση και άλλες διατάξεις". 

3. Τις διατάξεις της παρ. 3 της αριθμ. 99/22-8-90 ΠΥΣ 
(ΦΕΚ 109/Α790). 

4. Τις διατάξεις της παρ. 3 της αριθμ. 112/26-9-90 ΠΥΣ 
(ΦΕΚ 131/Α7 90). 

5. Τις διατάξεις του Ν. 2362/95 “Περί Δημοσίου 
Λογιστικού, ελέγχου των δαπανώντου Κράτους κ.λ.π.”. 

6. Τις διατάξεις της παρ. 24 του άρθρου 2 του Ν. 
2621/98 ΦΕΚ 136τ.Α’ "Ρύθμιση θεμάτων οργάνωσης και 
λειτουργίας των ΤΕΙ κ.λ.π.”. 

7. Τις διατάξεις του άρθρου 1 του Ν. 2446/96 ΦΕΚ 276 


τ.Α' "Τροποποίησητου Ν. 711/1977 (ΦΕΚ284 Α’) "Περί Ει¬ 
δικών Τουριστικών Λεωφορείων και άλλες διατάξεις”. 

8. Την 830/97 (Β’839) κοινή απόφαση του Πρωθυ¬ 
πουργού καιτου Υπουργού Μεταφορών και Επικοινωνιών 
"Ανάθεση αρμοδιοτήτων του Υπουργού Μεταφορών και 
Επικοινωνιών στον Υφυπουργό Μεταφορών και Επικοι¬ 
νωνιών”. 

9. Τις διατάξεις του άρθρ. 1 του Ν. 2469/97 και το γεγο¬ 
νός ότι από την απόφαση αυτή προκαλείται δαπάνη δρχ. 
4.772.000.000 για το τρέχον οικονομικό έτος και δρχ. 
14.000.000.000 για καθένα από τα επόμενα πέντε (5) οι¬ 
κονομικά έτη. 

Η εκ δρχ. 4.772.000.000 δαπάνη έτους 1998 θα ανπμε- 
τωπισθεί από τις γραμμένες πιστώσεις στον ΚΑΕ 0821 
του Ε.Φ. 19-210 του προϋπολογισμού χρήσης 1998 του 
ΥΠΕΠΘ με μεταφορά τους στον προϋπολογισμό των 
Περιφερειών. 

Η εκ δρχ. 14.000.000.000 δαπάνη για καθένα από τα πέ¬ 
ντε επόμενα οικονομικά έτη θα αντιμετωπίζεται με την 
πρόβλεψη και εγγραφή ισόποσης πίστωσης στους προϋ¬ 
πολογισμούς των περιφερειών, στον προϋπολογισμό ε¬ 
νός εκάστου των πέντε επομένων οικονομικών ετών. 

10. Το Ν. 2525/97 ΦΕΚ 188 Α' "Ενιαίο Λύκειο κ.λ.π.”. 

11. Την αρ. ΔΙΔΚ/Φ1/23470/20.10.97 κοινή απόφαση 
του Πρωθυπουργού καιτου Υπουργού ΥΠΕΣΔΑ για την α¬ 
νάθεση αρμοδιοτήτων. 

12. Την αρ. 1107147/1239/0006Α/1996 κοινή απόφαση 
του Πρωθυπουργού και του Υπουργού Οικονομικών για 
την ανάθεση αρμοδιοτήτων. 

Αρθρο 1 

Δωρεάν μεταφορά μαθητών Π/θμιας και Δ/θμιας 
Εκπ/σης που κατοικούν μακριά από την έδρα του σχολεί¬ 
ου τους με υπεραστικά συγκοινωνιακά μέσα. 

1. Οι μαθητές της Π/θμιας και Δ/θμιας Εκπ/σης,που κα¬ 
τοικούν μακριά από την έδρα του σχολείου τους, μπορεί 
να μεταφέρονται δωρεάν από τον τόπο της κατοικίας 
τους στο σχολείο που οφείλουν να φοιτούν και αντίστρο¬ 
φα, με δαπάνη και φροντίδα του οικείου Δήμου ή Κοινό¬ 
τητας με την επιφύλαξη των παρ. 3, 4, 6 και 7 του παρό¬ 
ντος άρθρου. Δικαίωμα δωρεάν μεταφοράς έχουν οι μα¬ 
θητές που κατοικούν μακριά από την έδρα του σχολείου 
και σε απόσταση μεγαλύτερη από : 

α) 1.200 μέτρα για μαθητές Π/θμιας Εκπ/σης 

β) 2.500 μέτρα για μαθητές Γυμ\/ασίου 
γ) 4.000 μέτρα για μαθητές Λυκείου. 

2. Η μεταφορά γίνεται από τους Δή μους ή Κοινότητες ε¬ 
φόσον διαθέτουν δικά τους κατάλληλα μεταφορικά μέσα 
που πληρούν τους όρους ασφαλείας και μπορούν να 
πραγματοποιήσουν τη μεταφορά. 

3. Εφόσον οι Δήμοι και οι Κοινότητες δεν διαθέτουν ι¬ 
διόκτητα μεταφορικά μέσα, η μεταφορά των μαθητών γί¬ 
νεται με τα οικεία ΚΤΕΛ, τα τραίνα και τα λεωφορεία του 
ΟΣΕ και τα θαλάσσια συγκοινωνιακά μέσα. 

Οι μαθητέςπου μεταφέρονται δωρεάν μετά μέσα αυτά, 
εφοδιάζονται με Ειδικό Μαθητικό Δελτίο (ΕΜΔ) κατά το 
ακόλουθο υπόδειγμα: 


ΦΩΤΟΓΡΑΦΙΑ 

Τ.Σ. 

Ο 

Δ/ΝΤΗΣ ΤΟΥ ΣΧΟΛΕΙΟΥ 

ΙΣΧΥΕΙ ΓΙΑ ΤΟ ΣΧΟΛ. ΕΤΟΣ 
199.. 199. 


Συγκοινωνιακός Φορέας.... 
Ειδικό Μαθητικό Δελτίο Νο 
ΕΠΩΝΥΜΟ 
ΟΝΟΜΑ 

ΟΝΟΜΑ ΠΑΤΕΡΑ 
ΣΧΟΛΕΙΟ 

ΤΑΞΗ.Α.Μ.Μ. 


ΔΙΑΔΡΟΜΗ. 

Ο ΠΡΟΕΔΡΟΣ ΤΟΥ ΣΥΓΚΟΙΝΩΝΙΑΚΟΥ ΦΟΡΕΑ 


Η αξία του Ε.Μ.Δ. θα υπολογίζεται στο ύψος του 50% 
της κανονικής τιμής του εισιτηρίου της διαδρομής που θα 
διακινείται ο μαθητής από την κατοικία στην έδρα του 
σχολείου και αντίστροφα. 

Σε περίπτωση που ο συγκοινωνιακός φορέας δεν είναι 
το ΚΤΕΛ αλλά εκμεταλλευτής μικροσυγκοινωνίας η αξία 
του ΕΜΔ σε δραχμές θα υπολογίζεται στο 100% της τιμής 
του εισιτηρίου. 

Η εκτύπωση των ΕΜΔ γίνεται με φροντίδα και δαπάνη 
της Νομαρχιακής Αυτοδιοίκησης. 

Η συμπλήρωση, θεώρηση και χορήγηση των ΕΜΔ 
στους δικαιούχους μαθητές γίνεται από τον Διευθυντή 
του σχολείου στην αρχή κάθε διδακτικού έτους. 

Πριν από τη χορήγηση τα ΕΜΔ θεωρούνται και από το 
οικείο ΚΤΕΛ ή τον πλησιέστερο σταθμό του ΟΣΕ ή την 
πλησιέστερη λιμενική αρχή με φροντίδα του Δ/ντή του 
σχολείου. 

Το Ε.Μ .Δ. ισχύει μόνο κατά τις ημέρες λειτουργίας του 
σχολείου καικαθόλητη διάρκειατου διδακτικού έτους και 
χρησιμοποιείται μόνο από τον αναφερόμενο σ' αυτό μα- 

θητή. , , 

Σε περίπτωση αποδεδειγμένης καταστροφής ή απώλει¬ 
ας του ΕΜΔ κατά τη διάρκεια του διδακτικού έτους εκδί- 
δεται νέο ΕΜΔ. 

Απαγορεύεται στους μαθητές να δίνουν το ΕΜΔ για 
χρησιμοποίηση σε άλλο πρόσωπο. 

Μετά τη λήξη των μαθημάτων ή των εξετάσεων κάθε δι¬ 
δακτικού έτους ή μετά τη λήξη των γενικών εξετάσεων ει¬ 
σαγωγής σπουδαστών και φοιτητών στην Τριτοβάθμια 
Εκπ/ση, για τους μαθητές που μετέχουν στις εξετάσεις αυ¬ 
τές, οικάτοχοιτου ΕΜΔ υποχρεούνται να τα παραδώσουν 
στον Δ/ντή του σχολείου τους, ο οποίος τα καταστρέφει. 

Μαθητές που είναι κάτοχοι Ε.Μ.Δ. και διακινούνταιτις η¬ 
μέρες μη λειτουργίας των σχολείων υποχρεούνται να κα¬ 
ταβάλουν το 50% της κανονικής τιμής του εισιτηρίου της 
ειδικής διαδρομής που κάνουν, σύμφωνα με τις διατάξεις 
του άρθρου 2του Β.Δ. 306/1973 (ΦΕΚ90 Α ). 

4.α) Εάν η μεταφορά των μαθητών είναι αντικειμενικά α¬ 
δύνατη κατά τις προηγούμενες παραγράφους τότε η Ν Α. 
σύμφωνα με τις ισχύουσες διατάξεις αναθέτει κατόπιν 
δημόσιου μειοδοτικού διαγωνισμού, την εκτέλεση μετα¬ 


φοράς μαθητών σε κάθε κατάλληλο μεταφορικό μέσο δη¬ 
μόσιας χρήσης και εάν δεν υπάρχει σε ιδιωτικής χρήσης, 
που να πληροί τους όρους ασφαλείας μεταφοράς μαθη¬ 
τών. Κατ’ εξαίρεση είναι δυνατή η απευθείας ανάθεση της 
μεταφοράς των μαθητών σε λεωφορεία των ΚΤΕΛ ή 
ΡΟΔΑ και εάν δεν υπάρχουν σε τουριστικά λεωφορεία ε¬ 
φόσον ο διενεργούμενος δημόσιος μειοδοτικός διαγωνι¬ 
σμός αποβαίνει άγονος. 

β) Με τις ίδιες διαδικασίες αντιμετωπίζεται η μεταφορά 
των μαθητών που δικαιούνται μεταφοράς για να φοιτή¬ 
σουν στο ολοή μερο νηπιαγωγείο και δη μοτικό ή να παρα¬ 
κολουθήσουν ειδικά προγράμματα στο πλαίσιο της 
εκπ/κής μεταρρύθμισης, όπως προγράμματα ενισχυτικής 
διδασκαλίας κ.λ.π. 

5. Εάν η μεταφορά των μαθητών δεν είναι δυνατή με βά¬ 
ση τα οριζόμενα στις παρ. 1 έως 4 του παρόντος άρθρου, 
τότε ο οικείος ΟΤΑ μεριμνά για τη μεταφοράτων μαθητών 
με οποιοδήποτε άλλο πρόσφορο τρόπο. 

6. Η μεταφοράτων μαθητώντων δημοσίων σχολείων Ει¬ 
δικής Αγωγής από τον τόπο διαμονής τους (κατοικία-οι- 
κοτροφείο) ή από συγκεκριμένο τόπο συγκέντρωσής 
τους στο σχολείο που φοιτούν και αντίστροφα καθώς και 
η μεταφορά των μαθητών των μουσικών σχολείων και των 
σχολείων αποδήμων Ελληνοπαίδων πραγματοποιείται α¬ 
πό τη Νομαρχιακή Αυτοδιοίκηση στην οποία έχει έδρα το 
σχολείο, σύμφωνα μετά οριζόμενα στην παρ. 4.ατού πα¬ 
ρόντος άρθρου. 

Στο ποσό της σύμβασης μεταξύ του μεταφορέα και της 
Ν.Α. που καταβάλλεται στα μισθωμένα μεταφορικά μέσα 
για τη μεταφορά των μαθητών των δημοσίων σχολικών 
μονάδων Ειδικής Αγωγής, περιλαμβάνονται τα λειτουργι¬ 
κά έξοδα του μεταφορικού μέσου του οδηγού και του συ¬ 
νοδού. 

Η Ν.Α. πέραν από το ποσό της σύμβασης σε καμία άλλη 
οικονομική επιβάρυνση δεν υποβάλλεται. 

7. Σε περιπτώσεις που η μεταφορά μαθητών, στους οποί¬ 
ους έχει χορηγηθεί ΕΜΔ, στον τόπο εκπλήρωσης των εκ- 
παιδευτικώντους υποχρεώσεων δεν είναι εφικτή με τη χρή¬ 
ση του ΕΜΔ λόγω ειδικών συνθηκών που προκύπτουν κατά 
τη διάρκειατου διδακτικού έτους η οικεία Νομαρχιακή Αυ¬ 
τοδιοίκηση αναθέτει τη μεταφορά των μαθητών σύμφωνα 
με τα οριζόμενα στην παρ. 4.ατου παρόντος άρθρου, ή με 
απευθείας ανάθεση λόγω του κατεπείγοντος. 

Περιπτώσεις για τις οποίες μπορεί να έχει εφαρμογή η 
διάταξη αυτή είναι ενδεικτικά οι παρακάτω : 
α) Η απεργία των συγκοινωνιακών μέσων 
β) Η επίσκεψη μαθητών σε υπηρεσίες, οργανισμούς, ι¬ 
δρύματα και επιχειρήσεις, του δημόσιου ή ιδιωτικού το¬ 
μέα, στα πλαίσια των εκπαιδευτικών προγραμμάτων για 
την εξοικείωση των μαθητών με το γνωστικό αντικείμενο 
ειδικών μαθημάτων. 

γ) Η φιλοξενία μαθητών σε αίθο υσες διδασκαλίας και σε 
εργαστήριαπου ανήκουν σε άλλες απομακρυσμένες σχο¬ 
λικές μονάδες. 

δ) Η αντιμετώπιση εκτάκτων εκπ/κών και στεγαστικών α¬ 
ναγκών των μαθητών, λόγω ακαταλληλότητας των διδα¬ 
κτηρίων ή άλλων σχολικών εγκαταστάσεων από σει¬ 
σμούς, πλημμύρες κ.λ.π. 

ε) Η μεταφορά των μαθητών στους τόπους όπου διεξά¬ 
γονται αγωνιστικές, αθλητικές και πολιτιστικές δραστη¬ 
ριότητες, στα πλαίσια εφαρμογής των διατάξεων του άρ¬ 
θρου 47 του Ν. 1566/85. 

Όπου στην παρούσα αναφέρεταιη λέξη "σχολείο” νοεί- 

ται και κάθε χώρος όπου εκπληρώνονται εκπαιδευτικές 
και διδακτικές ανάγκες των μαθητών. 

8. Η αντικειμενική αδυναμία για τη μεταφορά των μαθη¬ 
τών σύμφωνα με τις προηγούμενες παραγράφους διαπι¬ 
στώνεται για κάθε συγκεκριμένη περίπτωση με αιτιολογη¬ 
μένη απόφαση του Νομάρχη, στην οποία καταγράφονται οι 
συγκεκριμένες διαδρομές και περιλαμβάνονται οι λόγοι και 
ειδικές συνθήκες που επιβάλλουντη μίσθωση μεταφορικού 
μέσου. Η απόφαση αυτή αποτελεί απαραίτητη προϋπόθεση 
για την εκτέλεση της μεταφοράς των μαθητών. 

9. Στις περιπτώσεις μίσθωσης μεταφορικών μέσων κατά 
τις παραγρ. 4, 5, 6 και 7 του άρθρου 1 της παρούσας η δα¬ 
πάνη δεν θα υπερβαίνει το κόστος της χιλιομετρικής από¬ 
στασης μεταξύ της μόνιμης διαμονής των μαθητών και της 
έδρας του σχολείου που φοιτούν όπως καθορίζεται κάθε 
φορά από τον Υπουργό Μεταφορών και Επικοινωνιών. 

Ο υπολογισμός της μεγίστης αποζημίωσης (κόστος χι¬ 
λιομετρικής απόστασης) του κλειστού έμφορτου δρομο¬ 
λογίου για τη μετάβαση και επιστροφή των μαθητών με μι¬ 
σθωμένα λεωφορεία ΔΧ και ΕΔΧ (ταξί) θα γίνεται σύμφω¬ 
να με τους παρακάτω τύπους 

Α) Γ ια λεωφορεία Δ.Χ. 

Κ=α · (Χε + 10) · Θ · Χμ 

όπου Κ = μέγιστο κόστος σε δραχμές μισθωμένων 

λεωφορείων Δ.Χ. 

α=συντελεστής βατότητας 1,5 έως 2 ανάλογα με την 
ιδιομορφία του οδικού δικτύου. 

Χε=έμφορτα χιλιόμετρα, μαθητών. 

Θ=30% των θέσεων καθημένων επιβατών χρησιμο¬ 
ποιούμενου λεωφορείου, το οποίο (Θ) δεν μπορεί 
να είναι μικρότερο του 8 και μεγαλύτερο του 15 
(8 <10 < 15) 

Χμ=τιμή χιλιομετρικού συντελεστή κομίστρου που ι¬ 
σχύει κάθε φορά για τα οικεία υπεραστικά ΚΤΕΛ. 

Β) Για Ε.Δ.Χ. (ταξί) 

Κ=α · (Χε+10) · χμ 

όπου Κ= μέγιστο κόστος μισθωμένων ΕΔΧ (ταξί) 
Χε=έμφορτα χιλιόμετρα μαθητών 

Χμ=τιμή τιμολογίου 2 που ισχύει κάθε φορά (διπλή τα- 
ρίφα) 

α= συντελεστής βατότητας 1,5 έως 2 ανάλογα με την 
ιδιομορφία του οδικού δικτύου. 

10 Οι όροι της διακήρυξης του σχετικού διαγωνισμού 
πρέπει να αποσκοπούν στη μεγαλύτερη δυνατή συμπίεση 
του κόστους μεταφοράς των μαθητών, με την ομαδοποίηση 
όσο το δυνατόν περισσοτέρων δρομολογίων κ.λπ. στην πα¬ 
ράλληλη μεταφορά μαθητών Π/θμιας καιΔ/θμιας Εκπ/σης, 
και στη βελτίωση των συνθηκών μεταφοράς τους. 

11. Η οικεία Νομαρχιακή Αυτοδιοίκηση χρηματοδοτεί 
τους Δήμους ή Κοινότητες με το κόστος μεταφοράς μα¬ 
θητών των παρ. 2 και 5 του παρόντος άρθρου. 

Η δαπάνη αυτή δεν μπορεί να είναι μεγαλύτερη από αυ¬ 
τή που προκύπτει σύμφωνα με τους τύπους της παρα¬ 
γράφου 9 του παρόντος άρθρου. 

Άρθρο 2 

1. Αν είναι αντικειμενικά αδύνατη η μεταφορά μαθητών 
κατά τις διατάξεις του άρθρου 1 και ως εκ τούτου οι μα¬ 
θητές: α) έχουν εγκατασταθεί στην έδρα του σχολείου 
τους, β) μεταφέρονται με ευθύνη εκείνων που έχουν τη 
γονική μέριμνα των μαθητών ή των νόμιμων επιτρόπων 
τους που αναλαμβάνουν και τα έξοδα μεταφοράς, και γ) 
μεταφέρονται από το σχολείο στον τόπο διαμονής με ευ¬ 


θύνη εκείνων που έχουν τη γονική μέριμνα των μαθητών ή 
των νόμιμων επιτρόπων αυτών, για το λόγο ότι δεν υπάρ¬ 
χει υπεραστική συγκοινωνία την ώρα που τελειώνουν τα 
μαθήματα, στις περιπτώσεις αυτές χορηγείται στους μα¬ 
θητές μηνιαίο επίδομα, που μπορεί να αναπροσαρμόζε¬ 
ται, ως ακολούθως: 

1) στους μαθητές της περίπτωσης (α) μηνιαίο επίδομα 
δραχμών 25.000 

2) στους μαθητές της περίπτωσης (β) μηνιαίο επίδομα 
δραχμών 14.000 

3) στους μαθητές της περίπτωσης (γ) μηνιαίο επίδομα 
δραχμών 14.000. 

2. Το συνολικό κόστος μεταφοράς ανά μαθητή, για όλο 
το σχολικό έτος σε κάθε διαδρομή δεν πρέπει να υπερ¬ 
βαίνει το ποσό των 170.000 δρχ. Σε περίπτωση υπέρβα¬ 
σης του παραπάνω ποσού την ευθύνη και τα έξοδα μετα¬ 
φοράς αναλαμβάνουν εκείνοι που έχουν τη γονική μέρι¬ 
μνα των μαθητών ή οι νόμιμοι επίτροποι αυτών, με το 
μηνιαίο επίδομα 14.000 δρχ. ανά μήνα. 

3. Σε ιδιαίτερα εξαιρετικές περιπτώσεις και με ευθύνη 
του οικείου Νομάρχη είναι επιτρεπτή η υπέρβαση του πο¬ 
σού των 170.000 δρχ. και πάντα μέσα στα πλαίσια των πι¬ 
στώσεων που κατανέμονται και διατίθενται στον προϋπο¬ 
λογισμό των Νομαρχιακών Αυτοδιοικήσεων για τη μετα¬ 
φορά των μαθητών. 

4. Το μηνιαίο επίδομα χορηγείται για εννέα (9) μήνες αρ- 
χόμενο από Σεπτέμβριο έως και Μάιο και καταβάλλεται 
στο τέλος κάθε μηνός σ' εκείνους που έχουν τη γονική μέ¬ 
ριμνα των μαθητών ή στους κατά νόμο επιτρόπους αυτών 
και εφόσον ο μαθητής φοιτά στο σχολείο που είναι υπο¬ 
χρεωμένος. 

5. Για τη συνδρομή των προϋποθέσεων εφαρμογής της 
παρ. 1 του άρθρου αυτού αποφαίνεται με πράξη του ο 
προϊστάμενος της οικείας Δ/νσης ή του Γραφείου 
Εκπ/σης στην αρμοδιότητα του οποίου ανήκουν οι μαθη¬ 
τές που δικαιούνται το μηνιαίο επίδομα ύστερα από έγ¬ 
γραφη γνώμη της αρμόδιας δ/νσης μεταφορών και επι- 
κοινωνιώντης οικείας Νομαρχιακής Αυτοδιοίκησης. 

6. Στο καταβαλλόμενο μηνιαίο επίδομα της περίπτωσης 
(α) της παρ. 1 του άρθρου αυτού περιλαμβάνεται και το 
κόστος μετακίνησής τους στον τόπο της διαμονής τους. 

7. Η καταβολή του μηνιαίου επιδόματος γίνεται και με ε¬ 
ντάλματα προπληρωμής σε βάρος των οικείων πιστώσε¬ 
ων του προϋπολογισμού της Ν.Α. 

Άρθρο 3 

Πληρωμή δαπανών μεταφοράς μαθητών 

Η καταβολή της δαπάνης μεταφοράς των μαθητών 
στους δικαιούχους ενεργείται απότους υπόχρεους σ’ αυ¬ 
τό στο τέλος κάθε μήνα ή όπως ειδικότερα ορίζεται στις ε- 
πιμέρους συμβάσεις με βάση τα νόμιμα δικαιολογητικά. 

Εκτός αυτών απαιτείται και βεβαίωση του Διευθυνπί του 
οικείου σχολείου, στην οποία περιλαμβάνεται ο αριθμός 
των διατεθέντων κατά μήνα ειδικών μαθητικών δελτίων. Η 
συνολική αξία αυτών σε δραχμές και η κατά μήνα πραγμα¬ 
τοποίηση μεταφοράς των μαθητών αυτών εφόσον πρόκει¬ 
ται για μεταφορά που πραγματοποιείται με ΕΜΔ ή βεβαίω¬ 
ση του Διευθυντή του οικείου σχολείου ότι πραγματοποιή¬ 
θηκε κατά μήνα η μεταφορά των μαθητών του σχολείου με 
μισθωμένα μέσα δημόσιας ή ιδιωτικής χρήσης. 

Οι δαπάνες μεταφοράς και επιδότησης των μαθητών 
βαρύνουν τις πιστώσεις της Ν.Α από την οποία προέρχο¬ 
νται οι μαθητές. 

Άρθρο 4 

α) Για τους μαθητές που χρησιμοποιούν την αστική συ¬ 
γκοινωνία^γιατη μετάβαση από την κατοικία τους στο σχο¬ 
λείο και αντίστροφα, ισχύει ο μέχρι τώρα εφαρμοζόμενος 
τρόπος μεταφοράς τους κατά τις διατάξεις του άρθρου 2 
του Β. Δ/τος 306/1973 (ΦΕΚ 90/73 τ.Α’) εκτός των κατηγο¬ 
ριών που αναφέρονται στην παρ. 6 του άρθρου 1 της πα¬ 
ρούσας. 

β) Σε μή αστικές περιοχές οι οποίες εξυπηρετούνται με 
αστική συγκοινωνία και οι μαθητές κατοικούν πέραν των 
10 χιλιομέτρων από την έδρα του σχολείου τους, δύναται 
η οικεία Ν.Α. να αποφασίσει την εφαρμογή των οριζομέ- 
νων στην παράγραφο 4.α του άρθρου 1 εφόσον εξαιρετι¬ 
κά ειδικές συνθήκες το επιβάλλουν. 


Άρθρο 5 

α) Οι Νομάρχες οφείλουν να αναπροσαρμόζουν τα δρο¬ 
μολόγια των υπεραστικών συγκοινωνιακών μέσων για την 
καλύτερη εξυπηρέτηση των μαθητών, 
β) Σύμφωνα με τη διάταξη του εδαφίου α’ της παραγρ. 
24 του Ν. 2621/98 οι πιστώσεις για τις δαπάνες μεταφο¬ 
ράς των μαθητών εγγράφονται στον προϋπολογισμό κά¬ 
θε περιφέρειας και με απόφαση του Γενικού Γραμματέα 
της Περιφέρειας επιχορηγούνται στις Νομαρχιακές Αυ¬ 
τοδιοικήσεις αυτής, για την αντιμετώπιση των δαπανών 
μεταφοράς των μαθητών. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 26 Αυγούστου 1998 


ΟΙ ΥΠΟΥΡΓΟΙ 


ΥΦΥΠ. ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 


ΥΦΥΠ. ΟΙΚΟΝΟΜΙΚΩΝ 

Ν.ΧΡΙΣΤΟΔΟΥΛΑΚΗΣ 

ΥΦΥΠ. ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

ΕΜΜ. ΛΟΥΚΑΚΗΣ 


Αοιθ. Α5/4663 (2) 

Αναγνώριση Νοσοκομειακών Μονάδων ως κατάλληλων 
για άσκηση των γιατρών. 

Ο ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς 
και της παρ. 2 του άρθρου 8του Ν. 2071/92. 

2. Τις αριθ. 7839, 7844, 7847, 7837, 7840, 7841, 7835, 
7846, 7845 αποφάσεις της Εκτελεστικής Επιτροπής του 
ΚΕΣΥ. 

3. Την με αριθ. Δ3α/οικ. 335/9.4.98 (ΦΕΚ Β' 379/98) από¬ 
φαση του Υφυπουργού Υγείας και Πρόνοιας για μεταβί¬ 
βαση αρμοδιοτήτων και του δικαιώματος υπογραφής εγ¬ 
γράφων «Με Εντολή Υφυπουργού» για τον Τομέα Υγείας, 
αποφασίζουμε: 

1. Κυρώνουμε τις ανωτέρω (2) σχετικές γνωμοδοτήσεις 
της Ε.Ε. του ΚΕΣΥ με τις οποίες αναγνωρίζονται οι ακό¬ 
λουθες νοσοκομειακές μονάδες ως κατάλληλες, για ά¬ 
σκηση των γιατρών στις αναφερόμενες ειδικότητες: 

1. Περιφ. Γ εν. Νοσ/μείο Αθηνών «Ο ΕΥΑΓΓΕΛΙΣΜΟΣ» 

Τμήμα Πλαστικής Χειρ/κής: Πλήρη άσκηση στην 

Πλαστική Χειρ/κή. 

2. Ιο Νοσ/μείο ΙΚΑ Αθηνών 

Β’ Ορθοπεδικό τμήμα: Πλήρη άσκηση στην Ορθοπεδική 


3. Νομ/κό Γεν. Νοσ/μείο Μελισσίων «Α. ΦΛΕΜΙΓΚ» 
Κέντρο Αιμοδοσίας: 6 μήνες άσκηση στην Αιμοδοσία 

για την ειδικότητα της Αιματολογίας 

4. Γεν. Νοσ/μείο Σερρών 

Ουρολογικό τμήμα: 2 χρόνια στην Ουρολογία 

5. Γ εν. Νομ/κό Νοσ/μείο Μεσολογγίου 
Ακτινοδιαγνωστικό τμήμα: 1 χρόνο στην Ακτινοδια¬ 
γνωστική 

6. Νομ/κό Γεν. Νοσ/μείο Πτολεμάΐδας 
Ακτινοδιαγνωστικό τμήμα: 1 χρόνο στην Ακτινοδια¬ 
γνωστική 

7. Νομ/κό Γεν. Νοσ/μείο Τρίπολης 

Β’ Μ/Γυναικολογικό τμήμα: 1 χρονο στη Μ/Γυναικο- 
λογία. 

8. Γ εν. Νομ/κό Νοσ/μείο Χαλκιδικής 
Ορθοπεδικό τμήμα: 2 χρόνια στην Ορθοπεδική 

9. Περιφ. Πανεπιστημιακό Γεν. Νοσ. Ιωαννίνων 
Αιματολογική Μονάδα της Παθολογικής Κλινικής 
Πλήρη άσκηση στην Αιματολογία 

II. Από τις διατάξεις της παρούσης απόφασης δεν προ- 
καλείται δαπάνη σε βάρος του Κρατικού Προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυ βερνήσεως. 

Αθήνα, 25 Αυγούστου 1998 

Με εντολή Υφυπουργού 
Ο Γεν. Διευθυντής 
Π. ΜΠΑΚΟΠΟΥΛΟΣ 
-+- 


Αοιθ. 2816 (3) 

Σύσταση της Περιφερειακής Γνωμοδοτικής Επιτροπής 
της Περιφέρειας Αττικής σύμφωνα με την περίπτωση 
(δ) της παρ. 19 του άρθρου 8 του Ν.2601/98 και καθο¬ 
ρισμός της διαδικασίας λειτουργίας της. 

Ο ΓΕΝΙΚΟΣ ΓΡΑΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξειςτου Ν.2601/98 “Ενισχύσεις ιδιωτικώνε- 
πενδύσεων για την οικονομική και περιφερειακή ανάπτυ- 
ξη της χώρας και άλλες διατάξεις” (ΦΕΚ81Α/15.4.98) και 
ειδικότερα τις περιπτώσιες (δ) και (ε) της παρ. 19 του άρ¬ 
θρου 8 αυτού. 

2. Τις διατάξεις του Ν. 1622/86 αρθρ. 61 για τη ν σύσταση 
των Περιφερειών. 

3. Τις διατάξεις του Ν.2503/97 για την Οργάνωση 
Διοίκηση και στελέχωση της Περιφέρειας, αποφασίζου¬ 
με: 

Άρθρο 1 

1. Συστήνεται στην έδρα της Περιφέρειας Αττικής σύμ¬ 
φωνα με τη διάταξη της περίπτωσης (δ) της παραγρ. 19 
του άρθρου 8του Ν.2601/98, Περιφερειακή Γνωμοδοτική 
Επιτροπή, μέλη της οποίας είναι: 

I. Ο Γ ενικός Γ ραμματέας της Περιφέρειας Αττικής. 

II. Ο ΓενικόςΔ/ντήςτης Περιφέρειας. 

III. Ο Προϊστάμενος της Δ/νσης Σχεδιασμού και Ανάπτυ¬ 
ξης της Περιφέρειας Αττικής. 

IV. Ο Προϊστάμενος του αρμοδίου τμήματος της Δ/νσης 
Σχεδιασμού και Ανάπτυξης της Περιφέρειας. 

V. Ένας (1) εκπρόσωπος της Νομαρχιακής Αυτοδιοίκη¬ 
σης Αθηνών έδρας της Περιφέρειας Αττικής, προερχόμε¬ 
νος από την πρώην Διεύθυνση ή τμήμα Βιομηχανίας του 
Υπουργείου Ανάπτυξης του Νομού Αττικής. 

VI. Ένας (1) εκπρόσωπος της Νομαρχιακής Αυτοδιοίκη¬ 
σης Αθηνών έδρας της Περιφέρειας Αττικής, προερχόμε¬ 
νος από την πρώην Διεύθυνση Γεωργίαςτου Υπουργείου 
Γεωργίας του Νομού Αττικής. 

VII. Ένας (1) εκπρόσωπος της αρμόδιας για τον Τουρι¬ 
σμό Υπηρεσίας του Ε.Ο.Τ. 

VIII. Μέχρι έξι (6) μέλη, εκπρόσωποι Τραπεζών και λοι¬ 
πών φορέων, σχετικών με θέματα επενδύσεων. 

2. Της Περιφερειακής Γνωμοδοτικής Επιτροπής προε¬ 
δρεύει ο Γενικός Γραμματέας της Περιφέρειας Αττικής ή 
ο νόμιμος Αναπληρωτής του που ορίζεται ο Γενικός 
Δ/ντής της Περιφέρειας. 

3. Για κάθε μέλος της Περιφερειακής Γνωμοδοτικής 
Επιτροπής δύναται να ορίζεται και αναπληρωτής του. 

Άρθρο 2 

Έργο της Γνωμοδοτικής Επιτροπής 

Έργο της Περιφερειακής Γνωμοδοτικής Επιτροπής εί¬ 
ναι η γνωμοδότηση: 

(1) Για αιτήσεις υπαγωγής στον Ν.2601/98 επενδύσεων 
ή/και προγραμμάτων χρηματοδοτικής μίσθωσης εξοπλι¬ 
σμού που σύμφωνα με το άρθρο 8 του ιδίου νόμου,υπο¬ 
βάλλονται στην Περιφέρεια Αττικής καθώς και για αιτή¬ 
σεις υπαγωγής επενδύσεων ή/και προγραμμάτων χρημα¬ 
τοδοτικής μίσθωσης εξοπλισμού που εμπίπτουν στα 
ειδικά καθεστώτα ενίσχυσης της παρ.1 του άρθρου 10 
του Ν.2601/98 και σύμφωνα με το οικείο Προεδρικό διά¬ 
ταγμα θέσπισης του Ειδικού Καθεστώτος Ενίσχυσης, υ¬ 
ποβάλλονται στην Περιφέρεια. Αττικής. 

(2) Για αιτήματα τροποποίησης αποφάσεων υπαγω¬ 
γής,ολοκλήρωσης και πιστοποίησης έναρξης παραγωγι¬ 
κής λειτουργίας, μεταβίβασης επιχειρήσεων ή μετοχών ή 
εταιρικών μεριδίων, καθώς και για την ανάκληση αποφά¬ 
σεων υπαγωγής και επιστροφή ενισχύσεων που έχουν κα¬ 
ταβληθεί και αφορούν σε επενδύσεις ή/και προγράμματα 
χρηματοδοτικής μίσθωσης εξοπλισμού που έχουν υπα¬ 
χθεί στο Ν.2601/98 ή τον Ν. 1892/90, για την υπαγωγή των 
οποίων έχει γνωμοδοτήσει η Περιφερειακή Γνωμοδοτική 
Επιτροπή της παρούσας απόφασης ή η αντίστοιχη 
Περιφερειακή Γνωμοδοτική Επιτροπή του Ν. 1892/90 είτε 
οι φάκελλοιτων επενδύσεων αυτών θα μεταβιβασθούν α¬ 
πό τον ΕΟΜΕΧ σύμφωνα με τη διάταξη της παραγράφου 
12του άρθρου 14του Ν.2601/98. 

(3) Για τα θέματα της προηγούμενης παραγράφου (2) 
που έχουν υπαχθεί στον Ν.1262/ 82, εφόσον οι φάκελλοι 
των επενδύσεων αυτών είναι της αρμοδιότητας της 
Περιφέρειας Αττικής και τηρούνται σ' αυτήν ή θα μεταβι- 
βασθούν από τον ΕΟΜΕΧ σύμφωνα με τη διάταξη της πα¬ 
ραγράφου 12του άρθρου 14του Ν.2601/98. 

Άρθρο 3 

Καθορισμός Εισηγητών και Γραμματέων 

(1) Αρμόδια για την εισήγηση των θεμάτων που καθορί¬ 
ζονται στο άρθρο 2 της παρούσας απόφασης είναι η 
Δ/νση Σχεδιασμού και Ανάπτυξης της Περιφέρειας Αττι¬ 
κής. 

(2) Η Δ/νση Σχεδιασμού και Ανάπτυξης συντάσσει για 
την Επιτροπή πλήρεις και αιτιολογημένες εισηγήσεις. 

(3) Εισηγητές της Επιτροπής ορίζονται οι υπάλληλοι 
της Διεύθυνσης Σχεδιασμού και Ανάπτυξης που χειρίζο¬ 
νται το εκάστοτε εξεταζόμενο θέμα. 

(4) Γ ραμματέας της Επιτροπής καθώς και αναπληρω¬ 
τής βοηθός Γ ραμματέας ο οποίος επικουρεί τον γραμμα¬ 
τέα κατά τις συνεδριάσεις, ορίζονται υπάλληλοι της 
Δ/νσης Σχεδιασμού και Ανάπτυξης. Ο Γ ραμματέας και ο 


Αναπληρωτής βοηθός Γραμματέας είναι αρμόδιοι για την 
τήρηση των πρακτικών των συνεδριάσεων και για κάθε 
γραμματειακή υποστήριξη που απαιτείται για την ομαλή 
λειτουργία της Επιτροπής. 

Άρθρο 4 

Κανονισμός λειτουργίας της Περιφερειακής 
Γνωμοδοτικής Επιτροπής 

(1) Οι συνεδριάσεις της Περιφερειακής Γνωμοδοτικής 
Επιτροπής γίνονται στην έδρα της Περιφέρειας Αττικής 
μετά από έγγραφη πρόσκληση των μελών της από τον 
Πρόεδρο, οποιαδήποτε εργάσιμη ημέρα εντός ή πέρα α¬ 
πό το ωράριο των Δημοσίων Υπηρεσιών. 

(2) Η Επιτροπή γνωμοδοτεί επί θεμάτων που εισηγείται 
η Δ/νση Σχεδιασμού και Ανάπτυξης και τα μέλη της δύνα- 
νται να ενημερώνονται επί όλων των θεμάτων και στοιχεί¬ 
ων των σχετικών φακέλλων. 

(3) Από τα θέματα που είναι έτοιμα να εισαχθούν στην 
Επιτροπή για συζήτηση καταρτίζεται η Ημερήσια 
Διάταξη, η οποία κοινοποιείται στα μέλη με μέριμνα της 
Γραμματείας πριν από τη συνεδρίαση της Επιτροπής,μα¬ 
ζί με τα αντίστοιχα εισηγητικά σημειώματα της 
Υπηρεσίας. 

(4) Ο Γ ραμματέας της Επιτροπής τηρεί πρακτικά των 
συζητήσεων των θεμάτων κάθε συνεδρίασης. Τα πρακτι¬ 
κά υπογράφονται από τον Πρόεδρο και τον Γραμματέα 
της Επιτροπής. Ο Γραμματέας μεριμνά γιατην κοινοποίη¬ 
ση των Πρακτικών για τις περαιτέρω ενέργειες και την έκ¬ 
δοση των σχετικών αποφάσεων. 

Μία σειρά επικυρωμένων πρακτικών καθώς και τα σχέ¬ 
δια των εισηγητικών σημειωμάτων τηρείται στο αρχείο 
της Γραμματείας. 

(5) Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισό τουλάχιστον από τα υπόλοιπα με δικαίωμα ψήφου 
μέλη της Επιτροπής και αποφασίζει κατά πλειοψηφία. 

(6) Γ ια την εισαγωγή των αιτήσεων υπαγωγής του 
Ν.2601/98 στην Γνωμοδοτική Επιτροπή, τηρείται η από¬ 
λυτη σειρά της προτεραιότητας με την οποία έχουν υπο¬ 
βληθεί οι αιτήσεις αυτές. Είναι δυνατή η ταυτόχρονη ει¬ 
σαγωγή σε συγκεκριμένη συνεδρίαση της Γ νωμοδοτικής 
Επιτροπής αιτήσεων υπαγωγής που έχουν υποβληθεί σε 
διαφορετικά χρονικά σημεία εντός του τριμήνου της πε¬ 
ρίπτωσης (α) της παραγράφου 8 του άρθρου 8 του 
Ν.2601/98, υπο την προϋπόθεση ότι δεν έχει παραληφθεί 
η εισαγωγή καμμιάς αίτησης υπαγωγής που έχει υποβλη¬ 
θεί,κατά τον ίδιο ή προγενέστερο χρόνο από το χρόνο υ¬ 
ποβολής εκείνων που εισάγονται στη συγκεκριμένη συνε¬ 
δρίαση. 

(7) Τα οριζόμενα στην προηγούμενη περίπτωση (6) έ¬ 
χουν ανάλογη εφαρμογή αυτοτελώς για την εισαγωγή 
στην Γνωμοδοτική Επιτροπή της παρούσας απόφασης 
των αιτήσεων υπαγωγής στο Ν .2601 /98 που εμπίπτουν σε 
κάθε ειδικό καθεστώς ενίσχυσης της παραγράφου 1 του 
άρθρου 10 του Ν.2601/98 που υποβάλλονται στην 
Περιφέρεια Αττικής. 

(8) Στις συνεδριάσεις της επιτροπής είναι δυνατόν να 
καλούνται εκπρόσωποι των επενδυτικών φορέων, 
Υπηρεσιώντου Δημοσίου και λοιπών φορέων εφ' όσοναυ- 
τό κρίνεται σκόπιμο για την υποβοήθηση του έργου της 
Επιτροπής. 

Άρθρο 5 

Η συγκρότηση της Περιφερειακής Γνωμοδοτικής Επι¬ 
τροπής της παρούσας απόφασης, σύμφωνα με την περί- 

πτώση (ζ) της παρ. 19 του άρθρου 8 του Ν.2601/98 γίνεται 
μεαπόιρασητου Γενικού Γραμματέα της Περιφέρειας, μη 
δημοσιευμένη στην Εφημερίδα της Κυβερνήσεως. 

Άρθρο 6 

Περιορισμοί και όροι για τα μέλη της Περιφερειακής 
Γ νωμοδοτικής Επιτροπής 

(1) Δεν μπορούν να συ μμετέχουν στις συνεδριάσεις της 
Περιφερειακής Γνωμοδοτικής Επιτροπής μέλη που κατά 
την τελευταία 5ετία είναι σύμβουλοιή συμμετέχουν στο ε¬ 
ταιρικό ή μετοχικό κεφάλαιο ή στη διοίκηση επιχειρήσεων 
ή έχουν καταρτίσει ή συμμετάσχει στην κατάρτιση μελε¬ 
τών ή ως εξωτερικοί αξιολογητές έχουν συντάξει την α¬ 
ξιολόγηση επενδύσεων, προγραμμάτων χρηματοδοτικής 
μίσθωσης εξοπλισμού ή επιχειρηματικών σχεδίωνπου κα¬ 
τά την τελευταία δετία έχουν υπαχθεί στο Ν. 1892/90 ή 
στον Ν.2601/98 ή έχουν υποβάλλει αίτηση για να υπα¬ 
χθούν στις διατάξεις του Νόμου 2601/98 εφόσον στις συ¬ 
νεδριάσεις αυτές εξετάζονται θέματα των επιχειρήσεων 
αυτών ή θέματα άλλων επιχειρήσεων ίδιου ή συναφούς α¬ 
ντικειμένου. 

(2) Στα μέλη και τους εισηγητές της Περιφερειακής 
Γνωμοδοτικής Επιτροπής εφαρμόζονται οι διατάξεις των 
άρθρων 6 και επόμενα περί υποβολής δήλωσης περιου¬ 
σιακής κατάστασης του Ν.2429/96. 

Άρθρο 7 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολο¬ 
γισμού. 

Άρθρο 8 

(1) Η ισχύς της παρούσας απόφασης αρχίζει από την 
δημοσίευσης της στην Εφημερίδα της Κυβερνήσεως. 

(2) Από την έκδοση της κατά το άρθρο 5 της πιό πάνω α¬ 
πόφασης συγκρότησης της Περιφερειακής Γνωμο¬ 
δοτικής Επιτροπής της παρούσας απόφασης, παύουν να 
ισχύουν οι κανονιστικές αποφάσεις σύστασης και συ¬ 
γκρότησης της Περιφερειακής Γνωμοδοτικής Επιτροπής 
της Περιφέρειας Αττικής του Ν.1892/90, που είχαν εκδο- 
θεί κατ’ εφαρμογή της περίπτωσης (β) της παραγράφου 
(1) και της παραγράφου (4) του άρθρου 8του ενλόγω νό¬ 
μου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Αυγούστου 1998 

Ο Γ ενικός Γ ραμματέας Περιφέρειας 
ΑΛΕΞΑΝΔΡΟΣ ΚΡΗΤΙΚΟΣ 
-♦- 

Αριθ. 1362 _ ( 4 ' 

Σύσταση της Περιφερειακής Γνωμοδοτικής Επιτροπής 
της Περιφέρειας Κρήτης σύμφωνα με την περίπτωση 
(δ) της παρ. 19 του άρθρου 8 του Ν.2601/98 και καθο¬ 
ρισμός της διαδικασίας λειτουργίας της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν.2601/98 Ενισχύσεις ιδιωτικών ε¬ 
πενδύσεων για την οικονομική και περιφερειακή ανάπτυ¬ 
ξη της χώρας και άλλες διατάξεις” (ΦΕΚ81Α/15.4.98) και 
ειδικότερα τις περιπτώσεις (α) και (ε) της παρ. 19 του άρ¬ 
θρου 8 αυτού. 

2. Τις διατάξεις του Ν. 1622/86 (ΦΕΚ 92 Α’) για την σύ¬ 
σταση της Γενικής Γραμματείας της Περιφέρειας 
Κρήτης. 


3. Τις διατάξεις του Ν.2503/97 (ΦΕΚ 107 Α’) για τον 
Οργανισμό της Περιφέρειας Κρήτης, αποφασίζουμε: 

Άρθρο 1 

1. Συστήνεται στην έδρα της Περιφέρειας Κρήτης σύμ¬ 
φωνα με τη διάταξη της περίπτωσης (δ) της παραγρ. 19 
του άρθρου 8του Ν .2601/98, Περιφερειακή Γνωμοδοτική 
Επιτροπή, μέλη της οποίας είναι: 

1. Ο Γ ενικός Γ ραμματέας της Περιφέρειας Κρήτης. 

II. Ο Γενικός Δ/ντήςτης Περιφέρειας. 

III. Ο Προϊστάμενος της Δ/νσηςΣχεδιασμού και Ανάπτυ¬ 
ξης της Περιφέρειας. 

IV. Ο Προϊστάμενος του αρμοδίου τμήματος της Δ/νσης 
Σχεδιασμού και Ανάπτυξης της Περιφέρειας. 

V. Ένας (1) εκπρόσωπος της Δ/νσης Βιομηχανίας - 
Βιοτεχνίας και Φυσικών Πόρων της Νομαρχιακής Αυτοδι¬ 
οίκησης Ηρακλείου. 

VI. Ένας (1) εκπρόσωπος της Διεύθυνσης Γεωργικής 
Ανάπτυξης της Περιφέρειας. 

VII. Ένας (1) εκπρόσωπος της Διεύθυνσης Τουρισμού 
Κρήτης του Ε.Ο.Τ. 

VIII. Μέχρι έξι (6) μέλη, εκπρόσωποι Τραπεζών και λοι¬ 
πών φορέων, σχετικών με θέματα επενδύσεων. 

2. Της Περιφερειακής Γνωμοδοτικής Επιτροπής προε¬ 
δρεύει ο Γ ενικός Γ ραμματέας της Περιφέρειας Κρήτης ή 
ο νόμιμος Αναπληρωτής του που ορίζεται ο Γενικός 
Δ/ντής της Περιφέρειας. 

3. Για κάθε μέλος της Περιφερειακής Γνωμοδοτικής 
Επιτροπής δύναται να ορίζεται και αναπληρωτής του. 

Άρθρο 2 

Έργο της Γνωμοδοτικής Επιτροπής 

Έργο της Περιφερειακής Γνωμοδοτικής Επιτροπής εί¬ 
ναι η γνωμοδότηση: 

(1) Για αιτήσεις υπαγωγής στον Ν.2601/98 επενδύσεων 
ή/και προγραμμάτων χρηματοδοτικής μίσθωσης εξοπλι¬ 
σμού που σύμφωνα με το άρθρο 8 του ιδίου νόμου, υπο¬ 
βάλλονται στην Περιφέρεια Κρήτης καθώς και για αιτή¬ 
σεις υπαγωγής επενδύσεων ή/και προγραμμάτων χρημα¬ 
τοδοτικής μίσθωσης εξοπλισμού που εμπίπτουν στα 
ειδικά καθεστώτα ενίσχυσης της παρ.1 του άρθρου 10 
του Ν.2601/98 και σύμφωνα με το οικείο Προεδρικό διά¬ 
ταγμα θέσπισης του Ειδικού Καθεστώτος Ενίσχυσης, υ¬ 
ποβάλλονται στην Περιφέρεια Κρήτης. 

(2) Για αιτήματα τροποποίησης αποφάσεων υπαγω¬ 
γής,ολοκλήρωσης και πιστοποίησης έναρξης παραγωγι¬ 
κής λειτουργίας, μεταβίβασης επιχειρήσεων ή μετοχών ή 
εταιρικών μεριδίων, καθώς και για την ανάκληση αποφά¬ 
σεων υπαγωγής και επιστροφή ενισχύσεων που έχουν κα¬ 
ταβληθεί και αφορούν σε επενδύσεις ή/και προγράμματα 
χρηματοδοτικής μίσθωσης εξοπλισμού που έχουν υπα¬ 
χθεί στο Ν .2601 /98 ή τον Ν. 1892/90, για την υπαγωγή των 
οποίων έχει γνωμοδοτήσει η Περιφερειακή Γνωμοδοτική 
Επιτροπή της παρούσας απόφασης ή η αντίστοιχη 
Περιφερειακή Γνωμοδοτική Επιτροπή του Ν. 1892/90 είτε 
οι φάκελλοι των επενδύσεων αυτών θα μεταβιβασθούν α¬ 
πό τον ΕΟΜΜΕΧ σύμφωνα με τη διάταξη της παραγρά¬ 
φου 12του άρθρου 14του Ν.2601/98. 

(3) Για τα θέματα της προηγούμενης παραγράφου (2) 
που έχουν υπαχθεί στον Ν.1262/ 82, εφόσον οι φάκελλοι 
των επενδύσεων αυτών είναι της αρμοδιότητας της 
Περιφέρειας Κρήτης και τηρούνται σ’ αυτήν ή θα μεταβι- 
βασθούν από τον ΕΟΜΜΕΧ σύμφωνα με τη διάταξη της 
παραγράφου 12του άρθρου 14του Ν.2601/98. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10637 


Άρθρο 3 

Καθορισμός Εισηγητών και Γραμματέων 

(1) Αρμόδια για την εισήγηση των θεμάτων που καθορί¬ 
ζονται στο άρθρο 2 της παρούσας απόφασης είναι η 
Δ/νση Σχεδιασμού και Ανάπτυξης της Περιφέρειας 
Κρήτης. 

(2) Η Δ/νση Σχεδιασμού και Ανάπτυξης συντάσσει για 
την Επιτροπή πλήρεις και αιτιολογημένες εισηγήσεις. 

(3) Εισηγητές της Επιτροπής ορίζονται οι υπάλληλοι 
της Διεύθυνσης Σχεδιασμού και Ανάπτυξης που χειρίζο¬ 
νται το εκάστοτε εξεταζόμενο θέμα. 

(4) Γραμματέας της Επιτροπής καθώς και αναπληρω¬ 
τής βοηθός Γ ραμματέας ο οποίος επικουρεί τον γραμμα¬ 
τέα κατά τις συνεδριάσεις, ορίζονται υπάλληλοι της 
Δ/νσης Σχεδιασμού και Ανάπτυξης. Ο Γ ραμματέας και ο 
Αναπληρωτής βοηθός Γ ραμματέας είναι αρμόδιοι για την 
τήρηση των πρακτικών των συνεδριάσεων και για κάθε 
γραμματειακή υποστήριξη που απαιτείται για την ομαλή 
λειτουργία της Επιτροπής. 

Άρθρο 4 

Κανονισμός λειτουργίας της Περιφερειακής 
Γνωμοδοτικής Επιτροπής 

(1) Οι συνεδριάσεις της Περιφερειακής Γνωμοδοτικής 
Επιτροπής γίνονται στην έδρα της Περιφέρειας μετά από 
έγγραφη πρόσκληση των μελών της από τον Πρόεδρο, ο¬ 
ποιαδήποτε εργάσιμη ημέρα εντός ή πέρα από το ωράριο 
των Δημοσίων Υπηρεσιών. 

(2) Η Επιτροπή γνωμοδοτεί επι θεμάτων που εισηγείται 
η Δ/νση Σχεδιασμού και Ανάπτυξης και τα μέλη της δύνα- 
νται να ενημερώνονται επι όλων των θεμάτων και στοιχεί¬ 
ων των σχετικών φακέλλων. 

(3) Από τα θέματα που είναι έτοιμα να εισαχθούν στην 
Επιτροπή για συζήτηση καταρτίζεται η Ημερήσια 
Διάταξη, η οποία κοινοποιείται στα μέλη με μέριμνα της 
Γραμματείας πριν από τη συνεδρίαση της Επιτροπής, μα¬ 
ζί με τα αντίστοιχα εισηγητικά σημειώματα της 
Υπηρεσίας. 

(4) Ο Γ ραμματέας της Επιτροπής τηρεί πρακτικά των 
συζητήσεων των θεμάτων κάθε συνεδρίασης. Τα πρακτι¬ 
κά υπογράφονται από τον Πρόεδρο και τον Γραμματέα 
της Επιτροπής. Ο Γ ραμματέας μεριμνά για την κοινοποίη¬ 
ση των Πρακτικών για τις περαιτέρω ενέργειες και την έκ¬ 
δοση των σχετικών αποφάσεων. 

Μία σειρά επικυρωμένων πρακτικών καθώς και τα σχέ¬ 
δια των εισηγητικών σημειωμάτων τηρείται στο αρχείο 
της Γραμματείας. 

(5) Η Γνωμοδοτική Επιτροπή βρίσκεται σε απαρτία όταν 
είναι παρόντες ο Πρόεδρος ή ο Αναπληρωτής του και τα 
μισά τουλάχιστον από τα υπόλοιπα με δικαίωμα ψήφου 
μέλη της Επιτροπής και αποφασίζει κατά πλειοψηφία. 

(6) Για την εισαγωγή των αιτήσεων υπαγωγής του Ν. 
2601/98 στην Γ νωμοδοτική Επιτροπή, τηρείται η απόλυτη 
σειρά της προτεραιότητας με την οποία έχουν υποβληθεί 
οι αιτήσεις αυτές. Είναι δυνατή η ταυτόχρονη εισαγωγή 
σε συγκεκριμένη συνεδρίαση της Γνωμοδοτικής Επιτρο¬ 
πής αιτήσεων υπαγωγής που έχουν υποβληθεί σε διαφο¬ 
ρετικά χρονικά σημεία εντός του τριμήνου της περίπτω¬ 
σης (α) της παραγράφου 8 του άρθρου 8 του Ν.2601/98, 
υπο την προϋπόθεση ότι δεν έχει παραληφθεί η εισαγωγή 
καμμιας αίτησης υπαγωγής που έχει υποβληθεί,κατά τον 
ίδιο ή προγενέστερο χρόνο από το χρόνο υποβολής εκεί¬ 
νων που εισάγονται στη συγκεκριμένη συνεδρίαση. 

(7) Τα οριζόμενα στην προηγούμενη περίπτωση (6) έ¬ 
χουν ανάλογη εφαρμογή αυτοτελώς για την εισαγωγή 


στην Γνωμοδοτική Επιτροπή της παρούσας απόφασης 
των αιτήσεων υπαγωγής στο Ν .2601/98 που εμπίπτουν σε 
κάθε ειδικό καθεστώς ενίσχυσης της παραγράφου 1 του 
άρθρου 10 του Ν.2601/98 που υποβάλλονται στην 
Περιφέρεια Κρήτης. 

(8) Στις συνεδριάσεις της επιτροπής είναι δυνατόν να 
καλούνται εκπρόσωποι των επενδυτικών φορέων, 
Υπηρεσιώντου Δημοσίου και λοιπών φορέων εφ’ όσον αυ¬ 
τό κρίνεται σκόπιμο για την υποβοήθηση του έργου της 
Επιτροπής. 

Άρθρο 5 

Η συγκρότηση της Περιφερειακής Γνωμοδοτικής Επι¬ 
τροπής της παρούσας απόφασης, σύμφωνα με την περί¬ 
πτωση (ζ) της παρ. 19 του άρθρου 8 του Ν.2601 /98 γίνεται 
με απόφαση του Γενικού Γραμματέατης Περιφέρειας, μη 
δημοσιευμένη στην Εφημερίδα της Κυβερνήσεως. 

Άρθρο 6 

Περιορισμοί και όροι για τα μέλη της Περιφερειακής 
Γνωμοδοτικής Επιτροπής 

(1) Δεν μπορούν να συμμετέχουν στις συνεδριάσεις της 
Περιφερειακής Γνωμοδοτικής Επιτροπής μέλη που κατά 
την τελευταία δετία είναι σύμβουλοι ή συμμετέχουν στο ε¬ 
ταιρικό ή μετοχικό κεφάλαιο ή στη διοίκηση επιχειρήσεων 
ή έχουν καταρτίσει ή συμμετάσχει στην κατάρτιση μελε¬ 
τών ή ως εξωτερικοί αξιολογητές έχουν συντάξει την α¬ 
ξιολόγηση επενδύσεων, προγραμμάτων χρηματοδοτικής 
μίσθωσης εξοπλισμού ή επιχειρηματικών σχεδίωνπου κα¬ 
τά την τελευταία δετία έχουν υπαχθεί στο Ν. 1892/90 ή 
στον Ν.2601/98 ή έχουν υποβάλλει αίτηση για να υπα¬ 
χθούν στις διατάξειςτου Νόμου 2601/98 εφόσον στις συ¬ 
νεδριάσεις αυτές εξετάζονται θέματα των επιχειρήσεων 
αυτών ή θέματα άλλων επιχειρήσεων ίδιου ή συναφούς α¬ 
ντικειμένου. 

(2) Στα μέλη και τους εισηγητές της Περιφερειακής 
Γνωμοδοτικής Επιτροπής εφαρμόζονται οι διατάξεις των 
άρθρων 6 και επόμενα περί υποβολής δήλωσης περιου¬ 
σιακής κατάσταση του Ν .2429/96. 

Άρθρο 7 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολο¬ 
γισμού. 

Άρθρο 8 

(1) Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 

(2) Η παρούσα απόφαση να δημοσιευθεί στην Εφημερί¬ 
δα της Κυβέρνησης (τεύχος Β’). 

(3) Από την έκδοση της κατά το άρθρο δ της πιό πάνω α¬ 
πόφασης συγκρότησης της Περιφερειακής Γνωμο¬ 
δοτικής Επιτροπής της παρούσας απόφασης, παύουν να" 
ισχύουν οι κανονιστικές αποφάσεις σύστασης και συ¬ 
γκρότησης της Περιφερειακής Γνωμοδοτικής Επιτροπής 
της Περιφέρειας Κρήτης του Ν. 1892/90, που είχαν εκδο- 
θεί κατ’ εφαρμογή της περίπτωσης (β) της παραγράφου 

(1) και της παραγράφου (4) του άρθρου 8 του εν λόγω νό¬ 
μου. 

Η παρούσα να δημοσιευθεί στην Εφημερίδα της 
Κυβερνήσεως. 

Ηράκλειο, 19Αυγούστου 1998 

Ο Γ ενικός Γ ραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘ ΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒ ΕΡΝΗΣΕΩΣ __ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 52 34 312 

ΠΛΗΡΟΦΟΡΙΕΣ ΕΞ ΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 641 Βασ. Όλγας 166, 1ος όρ. - Τ.Κ. 546 55 (031) 423 956 


Πληροφορίες δημοσιευμάτων λοιπών Φ.Ε.Κ 5225 713 ΠΕΙΡΑΙΑΣ 

5249 547 Νικήτα 6-8 Τ.Κ. 185 31 

Πώληση Φ.Ε.Κ. 5239 762 ΠΑΤΡΑ 


Πώληση Φ.Ε.Κ. 

Φωτοαντίγραφα παλαιών Φ.Ε.Κ. 
Βιβλιοθήκη παλαιών Φ.Ε.Κ 
Οδηγίες για δημοσιεύματα ΑΕ. ■ Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ.*' 


5246 141 Κορίνθου 327 Τ.Κ. 262 23 

5246 188 ΙΩΑΝΝΙΝΑ 
5248 785 Διοικητήριο Τ.Κ. 454 44 

ΚΟΜΟΤΗΝΗ 

5248 320 Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


5248 320 


- Μέχρι 8 σελίδες 200 δρχ 

{ΣΕΩΣ - Από 8 σελίδε ς και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.κΓ 


Τεύχος 

Α' (Νόμοι, Π.Δ., ΣυμΡάσεις κ.λπ.) 

Β' (Υπουργικές αποφάσεις κ.λπ.) 

Γ’ (Διορισμοί, απολύσεις κ.λπ Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.ΠΑΛ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες εππυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων ΑΣ.Ε.Π. 

Ανωνύμων Εταιρειών 6 Ε.Π.Ε. _ 

ΠΑ ΟΛΑ ΤΑ ΤΕΥΧΗ ΕΚΤΟΣ ΑΕ. & Ε.Π.Ε. 


Κ.Α.Ε Προϋπολογισμού 
2531 

Κ.Α.Ε εσόδου υπέρ 
ΤΑΠΕΤ 3512 

60.000 δρχ. 

3.000 δρχ. 

70.000 » 

3.500 - 

15.000 - 

750 - 

70.000 * 

3.500 - 

30.000 · 

1.500 · 

15.000 · 

750 - 

5.000 » 

250 ■ 

10.000 - 

500 » 

3.000 » 

150 ■ 

10.000 » 

500 - 

250.000 » 

12.500 - 

250.000 - 

12.500 - 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο ι*τ τη φροντίδα του ενδιαφερομένου πρέπει νο στέλνεται στην Υπηρεσία του Εθνικού Τυπογραφείου 

* Οι συνδρομές του εξωτερικού επιβαρύνονται πέραν των ανωτέρω ανοφερομένων ποσών με τα ταχυδρομικά τέλη και μπο¬ 
ρεί να στέλνονται με εππσγή και σε σνάλσγο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΪΛΠΕΤ που αντιστοιχεί σε συνδρομές, ειιτπράττεται στην Αθήνα από το Ταμείο του ΤΑΠΕΓΤ 
(Χολωμού 51 Αθήνα) και σπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν νο στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις. ο> Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου Δεν 
εγγρόφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 06.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














